Det blev en ikke helt almindelig tur med hunden for en mand fra Hobro søndag aften. Da han med hunden kommer til byens værftsbygninger lidt efter klokken 21, opdager han en indbrudstyv. Manden tager selv affære og går ind i værftets værksted. Her opdager han en meget beruset mand, der har forsøgt sig med indbrud. Mens indbrudstyven tilbageholdes, tilkalder han politiet. Politiet vælger at tage manden med i detentionen, hvor han sover branderten ud. Heine Hansen, vagtchef ved Nordjyllands Politi, fortæller at manden formentlig løslades, når han er ædru igen.
En forbipasserende foretog en civil anholdelse af en indbrudstyv i værftet i Hobro søndag aften.